b'\n_START_ARTICLE_\nGor\xc3\xa9e i depend\xc3\xa8ncies\n_START_PARAGRAPH_\nLa col\xc3\xb2nia de Gor\xc3\xa9e i depend\xc3\xa8ncies fou un territori colonial franc\xc3\xa8s dirigit per la Divisi\xc3\xb3 Naval de la Costa Occidental d\'\xc3\x80frica. D\'aquesta divisi\xc3\xb3 van dependre diversos establiments francesos a la costa africana occidental del 1839 al 1854, incloent l\'illa de Gor\xc3\xa9e. Entre 1843 i 1854 hi va haver subgovernadors particulars pels diversos establiments (Gor\xc3\xa9e-Senegal, Guinea-Rius del Sud, Costa d\'Or formada per Costa de Marfil-Dahomey i Gabon)_NEWLINE_El 1854 Guinea i Gor\xc3\xa9e foren separades del govern del Senegal i incloses en un govern anomenat Gor\xc3\xa9e i depend\xc3\xa8ncies (que inclo\xc3\xafa Gor\xc3\xa9e, els Establiments dels Rius del Sud, els Establiments Francesos de la Costa d\'Or i l\'establiments Francesos del Gabon) encarregat a la divisi\xc3\xb3 naval que va passar a tenir centre a Gor\xc3\xa9e. El 26 de febrer de 1859 l\'illa de Gor\xc3\xa9e va ser reintegrada al Senegal, i la col\xc3\xb2nia va desapar\xc3\xa8ixer, per\xc3\xb2 totes les "depend\xc3\xa8ncies" van seguir administrades per la divisi\xc3\xb3 naval, que ara va establir la seva seu a Gabon. El 1860 les depend\xc3\xa8ncies foren reorganitzades i es van formar els territoris de Rius del Sud, i la col\xc3\xb2nia de Costa d\'Ivori-Gabon amb els sub-territoris dels Establiments Francesos de Costa d\'Ivori i del Territori del Gabon. La divisi\xc3\xb3 naval va restar encarregada de l\'administraci\xc3\xb3 general (incloent els Establiments Francesos del Golf de Benin) fins al 1886.'